Narodna skupština
20111226

Iz stečajne mase onih preduzeća koje u međuvremenu preko velikih državnih gubitaških javnih sistema preuzimate, a onda se oni pojavljuju kao sponzori različitih sportskih, kulturnih i drugih manifestacija, sve u predizborne svrhe. Juče je počelo NBA prvenstvo za ovu godinu. Bilo je mnogo pregovora, mnogo muke, tako je u tržišnoj privredi gde je i sportska liga kompanija ili preduzeće, na kraju su se svi dogovorili. Počela je liga za Božić i svi će na kraju zaraditi. U Srbiji nema tih problema. Sponzor te propale prve košarkaške lige je pre nekoliko dana postalo preduzeće "Agroživ", kompanija koja je preuzela veliko holding društvo Srbija gas, čiji je direktor Dušan Bajatović, poslanik u ovom parlamentu, kompanija koja je danas zadužena za preko 600 miliona evra, kompanija koja bez ičije saglasnosti potpisuje ugovore na narednih deset godina za uvoz ruskog gasa pod fiksiranim uslovima, monopolistički ugovor, bez da postoji odluka makar Vlade, a recimo i ovog parlament za tako nešto.